विधायक ने मांगा दो सौ कॉलोनियों के लिए पानी जलदाय मंत्री बोले-जनसहभागिता प्रस्ताव लाओ
राजावत ने बारां रोड कैथून रोड पर आबाद 200 से ज्यादा कॉलोनियों की पेयजल समस्या का मुद्दा भी उठाया। उन्होंने कहा कि हम तो बूंद-बूंद को तरस रहे हैं और चंबल से 250 किमी दूर भीलवाड़ा पानी भेजा रहा है, इसे कहते हैं-दीया तले अंधेरा। मेरे क्षेत्र की कृषि भूमि की लगभग 200 कॉलोनियों में पाइप लाइन भी नहीं बिछ पाई। इन कॉलोनियों में 10 लाख लीटर पानी की आवश्यकता रोजाना होती है, लेकिन हम 1 लीटर भी नहीं दे पा रहे। इनमें 150 किमी पाइप लाइन के लिए करीब 200 करोड़ की जरूरत है। विधायक ने बोराबास से मंडाना-पदमपुरा पेयजल योजना का मुद्दा भी उठाया और कहा कि चंबल किनारे के 77-80 गांव आज भी टैंकर से पानी पीते हैं। मुख्यमंत्री ने 130 करोड़ की योजना बनाई थी, जिसकी फाइल एन्वायरनमेंट क्लीयरेंस के लिए आज भी देहरादून में पड़ी है। सरकार पूरा पक्ष नहीं रखती है, चाहे लखनऊ हो, या देहरादून या दिल्ली।
hin_Deva hin_Deva